b'\n_START_ARTICLE_\nBaia Mare\n_START_SECTION_\nHistoria\n_START_PARAGRAPH_\nBaia Maren esihistoria alkaa traakialaisista. Kaupunki kuului Unkariin keskiajalta ensimm\xc3\xa4isen maailmansodan p\xc3\xa4\xc3\xa4ttymiseen, jolloin se liitettiin Romaniaan._NEWLINE_Kaupungin nimi tarkoittaa suurta kaivosta. Siell\xc3\xa4 on ollut kultakaivos jo 1300-luvulla, ja metalliteollisuus on yh\xc3\xa4 kaupungin suurimpia ty\xc3\xb6llist\xc3\xa4ji\xc3\xa4. Alueella on my\xc3\xb6s omenaviljelmi\xc3\xa4._NEWLINE_Tammikuussa 2000 kaupungissa sattui vakava ymp\xc3\xa4rist\xc3\xb6katastrofi, kun kultamalmin jalostuslaitoksen j\xc3\xa4tevesialtaan pato murtui. Murtuman seurauksena v\xc3\xa4hint\xc3\xa4\xc3\xa4n 100\xc2\xa0000\xc2\xa0m\xc2\xb3 syanidipitoista myrkkylietett\xc3\xa4 p\xc3\xa4\xc3\xa4si ymp\xc3\xa4rist\xc3\xb6\xc3\xb6n. J\xc3\xa4tevesi huuhtoutui S\xc4\x83sarjoen kautta Tiszaan ja Tonavaan aiheuttaen muun muassa runsaasti kalakuolemia. Kyseess\xc3\xa4 oli It\xc3\xa4-Euroopan laajamittaisin ymp\xc3\xa4rist\xc3\xb6onnettomuus sitten T\xc5\xa1ernobylin ydinvoimalaturman 1986.'